08/06/2010 | Administración LocalMunicipal
Cedeira
Bolsa de traballo para nomeamentos interinos ou contratacións laborais en postos encadrados na subescala administrativa da escala de Administración Xeral do Concello de Cedeira

Por Resolución da Alcaldía núm.318 de data 27 de maio de 2010 adoptouse o seguinte acordo, Vista acta da Xunta de Goberno Local de data 26 de maio de 2009, no seu punto 6º, polo que se aproba a Oferta Pública de Emprego correspondente ao exercicio 2009, publicada no BOP núm.136 de data 16 de xuño de 2009 e no DOG núm.131 do 7 de xullo de 2009. Vista base 13ª.7 das “Bases Xerais, bases específicas e convocatoria para a provisión de dúas prazas de emprego público ofertadas polo concello de Cedeira no exercicio 2009”, publicadas integramente no BOP núm.231 de data 28 de outubro de 2009, pola que se regula a formación de bolsas de traballo para postos encadrados na subescala administrativa da escala de Administración Xeral. Visto expediente relativo ao proceso selectivo para a praza de auxiliar administrativo/a relativa á oferta de emprego público do Concello exercicio 2009. Vista acta de data 20 de maio de 2009, relativa a 4ª reunión do tribunal cualificador para a praza de auxiliar administrativo/a relativa á oferta de emprego público do Concello exercicio 2009, con anexo relativo as puntuacións totais dos aspirantes á praza de auxiliar administrativo-OPE 2009 do concello de Cedeira. Primeiro.- Aprobar a “Bolsa de traballo para nomeamentos interinos ou contratacións laborais en postos encadrados na subescala administrativa da escala de Administración Xeral do Concello de Cedeira”, constituída ao abeiro da base 13ª.7 das “Bases Xerais, bases específicas e convocatoria para a provisión de dúas prazas de emprego público ofertadas polo concello de Cedeira no exercicio 2009”, que estará formada polos seguintes integrantes segundo a orde que se indica: Segundo: En cumprimento do establecido na base 10ª das “Bases Xerais, bases específicas e convocatoria para a provisión de dúas prazas de emprego público ofertadas polo concello de Cedeira no exercicio 2009” previo á realización dos nomeamentos interinos ou contratacións laborais as persoas integrantes da Bolsa de traballo deberán presentar no Rexistro Xeral de Entrada de Documentos do concello de Cedeira a seguinte documentación: a) Fotocopia compulsada do DNI b) Fotocopia compulsada do título académico esixido na respectiva base específica, ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de remate dos estudios correspondentes. Segundo o regulado na base 13º.7 formarán parte da “Bolsa de traballo para nomeamentos interinos ou contratacións laborais en postos encadrados na subescala administrativa da escala de Administración Xeral do Concello de Cedeira” os aspirantes que estean en posesión de título de bachiller ou equivalente. c) Declaración xurada de non ter sido separado mediante expediente disciplinario de ningunha Administración Pública, nin atoparse inhabilitado para o exercicio das funcións públicas. d) Declaración xurada de non atoparse incurso en ningunha causa de incapacidade e incompatibilidade, de conformidade coa lexislación vixente e referida ao momento da súa toma de posesión. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función. Terceiro.- Deixar sin efecto a Bolsa de traballo aprobada por Resolución de Alcaldía de 6 de xuño de 2006 e prorrogada por acordo da Xunta de Goberno Local de data 21 de outubro de 2008 e a Bolsa urxente de traballo para realizar nomeamentos interinos en postos da escala de administración xeral, subescala administrativa aprobada por Resolución núm.863 de data 15 de decembro de 2009. Cuarto.- Dispor a que a vixencia da “Bolsa de traballo para nomeamentos interinos ou contratacións laborais en postos encadrados na subescala administrativa da escala de Administración Xeral do Concello de Cedeira” segundo a orde establecida no punto primeiro da presente resolución será de dous anos a contar dende a súa publicación no BOP ou ata que se produza un novo proceso selectivo desta subescala. Quinto.- Publicar a presente resolución no B. O. P e no taboleiro de Edictos do Concello. Cedeira, 31 de maio de 2010. O ALCALDE, Asdo.: Jose Luis Vergara Rey